b'\n_START_ARTICLE_\nLalaugan\n_START_PARAGRAPH_\nAng lalaugan (Latin: pharynx kung isahan, na nagiging pharinges kapag maramihan) ay ang bahagi ng lalamunan na kaagad na nakalagay sa ibaba o ilalim ng bibig at lukab ng ilong, at nasa itaas o ibabaw ng lalanga (esopago) at bagtingan. Ang lalaugang pantao ay pangkaraniwang hinahati sa tatlong mga bahagi: ang nasoparinks (epiparinks), ang oroparinks (mesoparinks), at ang haypoparinks (laringgoparinks). Ang lalaugan ay bahagi ng sistemang dihestibo at gayon din ng sistemang respiratoryo; mahalaga rin ito sa paggawa ng tunog (bokalisasyon).'